EUROPOS PARLAMENTO IR TARYBOS REGLAMENTAS (EB) Nr. 1435/2004
2004 m. birželio 22 d.
iš dalies keičiantis, dėl plėtros, Tarybos reglamentą (EEB) Nr. 571/88 dėl žemės ūkio valdų struktūros tyrimų organizavimo Bendrijoje
EUROPOS PARLAMENTAS IR EUROPOS SĄJUNGOS TARYBA,
atsižvelgdami į Europos bendrijos steigimo sutartį, ypač į jos 285 straipsnio 1 dalį,
atsižvelgdami į Sutartį dėl Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo į Europos Sąjungą, ypač į jos 2 straipsnio 3 dalį,
atsižvelgdami į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo aktą, ypač į jo 57 straipsnio 2 dalį,
atsižvelgdami į Komisijos pasiūlymą,
laikydamiesi Sutarties 251 straipsnyje nustatytos tvarkos (1),
kadangi:
(1)
Reglamente (EEB) Nr. 571/88 (2) numatyta, kad turi būti prisidedama prie išlaidų, kurias patiria valstybės narės, kompensavimo, neviršijant nustatytos didžiausios sumos už tyrimą.
(2)
Tam, kad būtų atlikti žemės ūkio valdų struktūros tyrimai, reikės nemažo finansavimo iš valstybių narių ir iš Bendrijos, siekiant patenkinti Bendrijos institucijų informacines reikmes.
(3)
Atsižvelgiant į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos įstojimą, ir siekiant 2005 m. ir 2007 m. atlikti žemės ūkio valdų struktūros tyrimus šiose naujose valstybėse narėse, reikėtų numatyti didžiausią tyrimui skiriamą Bendrijos lėšų sumą; šios adaptacijos reikia dėl įstojimo ir ji nebuvo numatyta Stojimo akte.
(4)
Likusiam programos trukmės laikotarpiui šiuo reglamentu nustatoma finansinė struktūra, kuri yra svarbiausias orientacinis dydis biudžeto valdymo institucijai kasmetinės biudžeto sudarymo procedūros metu, kaip apibrėžta 1999 m. gegužės 6 d. Europos Parlamento, Tarybos ir Komisijos tarpinstitucinio susitarimo( (3)) dėl biudžeto vykdymo tvarkos ir biudžeto sudarymo procedūros tobulinimo 33 punkte,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 571/88 iš dalies keičiamas taip:
1.
14 straipsnio 1 dalies pirmoji pastraipa papildoma šiomis įtraukomis:
-
„25 000 eurų Maltai,
-
200 000 eurų Kiprui,
-
500 000 eurų Estijai ir Slovėnijai,
-
700 000 eurų Slovakijai,
-
1 100 000 eurų Čekijos Respublikai, Latvijai ir Lietuvai,
-
2 000 000 eurų Vengrijai ir Lenkijai.“
2.
14 straipsnio 1 dalies trečioji pastraipa pakeičiama taip:
„Šiai programai įgyvendinti, įskaitant Eurofarmo projektui valdyti reikalingus asignavimus, nustatoma finansinė struktūra 2004-2006 m. laikotarpiui yra 43,7 milijonai eurų.
Sumą 2007-2009 m. laikotarpiui Komisijos pasiūlymu nustatys biudžeto valdymo ir teisės aktų leidybos institucija, remdamasi nauja finansine perspektyva laikotarpiui, kuris prasidės 2007 m.
Metinius asignavimus nustato biudžeto valdymo institucija, neviršydama finansinės perspektyvos ribų.“
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
1 straipsnio 1 punktas taikomas nuo 2004 m. gegužės 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. birželio 22 d.